Publication: Magyar Közlöny
Issue: MK-1999-117 (Year: 1999, Number: 117)
Era: 1990-2004
Section: b) a hegyközségi kódszámot tartalmazó okiratot, illetve — a hegyközségekről szóló 1994. évi CII. törvény
Paragraph Index: 431

(1) Az R. 62. §-ának (1) bekezdése helyébe a következő rendelkezés lép: „(1) A jövedéki termék előállítását végző adóraktár engedélyesének adóraktáranként és összesítve a jövedéki adóügyben eljáró vámhivatal által elfogadott és a hatósági felügyeletet ellátó vámhivatal által hitelesített 7. számú melléklet szerinti adattartalmú termékmérleg nyilvántartásokat a Jöt. 24. § (4) bekezdésében foglaltak alapján folyamatosan vezetnie kell. A nyilvántartások vezetésére a jövedéki adóügyben eljáró vámhivatal által előzetesen jóváhagyott számítógépes terméknyilvántartás is alkalmazható. Az adóraktárban nem jövedéki termék előállításához keretengedély nélkül felhasznált jövedéki termékről vezetett termékmérlegben az e célra történt felhasználást, készletcsökkenést az adómentes felhasználókra vonatkozó szabályok szerint kell elszámolni.”

Source: https://magyarkozlony.hu/hivatalos-lapok/1d6ed16218d32b033df66d06b8d0fa6420ba58ee/dokumentumok/0e7353e577f554d81f9c96dfa4d894208dc2f0cb/letoltes